Birsa (flumen Iurae)
Birsa est flumen montis Iurae in Helvetia 73 chiliometrorum longum Rhenum affluens.

Decursus 
Rivulus apud vicum Tavannes pago Bernae sub transitu Petrae Pertusae oritur et primum ad urbem Monasterium, inde ad vicum Curtem Randelanam et urbem Delemontem in pago Iura et ad vallem Laufonensem in pago Basilea rurale currit. Nonnullas clusas transfluit quarum ultimam castellum Rupes angustia protegit. Apud urbem Campum Birsae Rhenum attingit.

Aquas ex 5 pagis Helvetiae Birsa colligit: Berna, Iura, Basilea Rus, Salodurum, Basilea.

Cataractae Birsae ad motum molendinarum aut aliarum machinarum usitatae sunt, e.g. apud Choindez, Laufen et Rupem monachorum.

Tributarii 
Birsae adfluentes sunt:
 Quai 
 Trama
 Le Chaluet
 La Chalière
 Raus
 Scheulte
 Sorna
 Lützel
 Lüssel
 Capra

Bibliographia 
 René Salathé: Die Birs. Bilder einer Flusslandschaft (Laucostabulum 2000).

Nexus externi 
 Situs de Birsa.
 
 De hydrologia Birsae.

Res geographicae Bernae
Iura Mons
Iura (pagus Helvetiae)
Flumina Helvetiae
Systema Rheni fluvii